Hei! Olen perehtynyt asiaan jokaisenoikeuksien kantilta ja tietoni perustuvat myöhemmin mainittuun julkaisuun. 

Access-tagit ovat oikea työkalu kulkemisen rajoittamiseen kuvatunkaltaisissa paikoissa. Asia ei ole kuitenkaan aivan yksinkertainen. Toisinaan asuinpihojen läpi kulkevilla teillä on sallittua kulkea. Ainakin mieleeni tulee tilanne jossa kiinteistöllä on rasitteita, esimerkki: https://www.openstreetmap.org/way/1303768995 - tässä Jokelantaival kulkee asuinpihan läpi ja kulku muille kiinteistöille tapahtuu tuota kautta, eikä tiellä kulkemista tämän asuinpihan kohdalla voi tietääkseni rajoittaa.

Mikäli kiinteistöllä ei ole rasitteita, niin kotirauhan suojaamalle alueelle, eli asuinpihan alueelle voi hyvin asettaa access=private. Tämä siis koskisi vain kotirauhan suojaamaa tien osuutta eli yleensä varsin lyhyttä pätkää. Esimerkki: https://www.openstreetmap.org/way/249131352 
Huomionarvoista on, että access=privaten säätäminen koskee vain kotirauhan suojamia alueita - esimerkiksi pelkkien maatilarakennusten muodostaman pihan läpi on kulkeminen sallittu. Kotirauhan suojaaman alueen määrittely ei ole aina yksinkertaista ja toisinaan maanomistajat haluavat rajoittaa kulkua myös tienpätkillä, jotka eivät sijaitse asuinpihalla - esimerkki, josta itse poistin tagin access=private maastoon asetetuista liikennemerkeistä huolimatta, koska tie kulkee aidatun asuinpihan ulkopuolella eikä täten kotirauhan alueella ja tulkitsen, että ainakin jalan/pyörällä saa kulkea: https://www.openstreetmap.org/way/119585838

Moottoriajoneuvot on toisaalta asia erikseen, koska niillä ajamisen voi kieltää (joillain) yksityisteillä. Esim. liikennemerkki C2 + lisäkyltti "tonteille ajo sallittu" merkittäisiin motor_vehicle=destination. Pelkkä C2 merkitään periaatteessa no-arvolla, mutta yksityisteiltä löytyy aika paljon virheellisiä kyltityksiä, joita en suosittele sellaisenaan merkkaamaan kartalle (pelkkä C2 kun kieltäisi myös tien/tontin omistajien kulun ja sitä tuskin kyltin asettaja tarkoittaa. destination-arvo toimii tällöinkin ehkä parhaiten, koska joka tapauksessa lähtökohtaisesti kaikkia kiinteistöjä saa lähestyä normaaleissa, hyvissä aikeissa, ks. julkaisu alla).

Summa summarum: private-arvo access-tageissa toimii kulun rajoittajana, mutta sitä tulee käyttää vain harkiten laajojen jokaisenoikeuksien vuoksi. Jos sinulla Antti on mielessä tiettyjä paikkoja, joihin viittasit, missä retkeilymielessä reititykset kulkee paikoissa, niin minua saa lähestyä yksityisviestillä tarkempien detailien kera, autan mielellään kartoituksessa.

Suosittelen julkaisua "jokamiehenoikeudet ja kulkeminen toisen alueella", linkki: https://helda.helsinki.fi/items/0a53ae2e-b8ac-4cc1-99f0-f4bf1e6a04a6